1. ΔΙΑΤΑΓΜΑ της 3/13 Απρ. 1833 Περί του σχηματισμού και της αρμοδιότητος της επί της Δικαιοσύνης Γραμματείας της Επικρατείας. Κατηργήθη υπό του άρθρ. 18 του ν. ΓπΝΖ/1911 (κατωτ. αρ. 3) ως ετροποποιήθη και συνεπληρώθη μεταγενεστέρως υπό των κάτωθι νομοθετημάτων: α)ν. ΡΠ' της 4/5 Ιουλ. 1851 περί αυξήσεως του προσωπικού του υπουργείου Δικαιοσύνης. β)ν. ΡϞΗ' της 31 Μαρτ./9 Απρ. 1867 περί προσθήκης ενός τμηματάρχου και ενός υπουργικού γραμματέως εις το υπ. Δικαιοσύνης. γ)ν. (ΠΜΖ) πΜΖ' της 1/8 Μαΐου 1882 περί προσθήκης και δευτέρου τμηματάρχου παρά τω υπουργείω Δικαιοσύνης. δ)ν. ΑΩΟΑ' της 31 Δεκ. 1890/2 Ιαν. 1891 περί ορισμού του αριθμού των κλητήρων εν τω υπουργείω Δικαιοσύνης. ε)ν. ΓΥΟς' της 8/10 Δεκ. 1909 περί συμπληρώσεως του προσωπικού του υπουργείου της Δικαιοσύνης. ς)ν. ΓΨΜΑ' της 19 Μαρτ./26 Μαΐου 1910 περί εκκαθαρίσεως του προσωπικού της κεντρικής υπηρεσίας του υπουργείου της Δικαιοσύνης. ζ)ν. ΓΨΜΒ' της 8/8 Φεβρ. 1911 περί τροποποιήσεως του άρθρ. 1 του ν. ΓΥΟς' κλπ.

[Source: greek_legal_code_raptarchis | Tokens: 864]